alexandrainst/scandi-wiki huggingface dataset:
Nord-Helgeland prosti

Nord-Helgeland prosti (Nordre Helgeland Provsti) er et prosti i Sør-Hålogaland bispedømme. Prostiet har sitt sete i Sandnessjøen.

Prostiet ble opprettet ved kongelig resolusjon av 4. desember 1843, da Helgeland prosti ble delt i Søndre og Nordre Helgeland prostier. Sistnevnte ble allerede i 1864 fradelt de fire indre prestegjeld, som ble tillagt det nye Indre Helgeland prosti.

Sogn i prostiet
I Alstahaug kommune
 Alstahaug
 Sandnessjøen
 Tjøtta 

I Dønna kommune
Dønna

I Herøy kommune
Herøy

I Leirfjord kommune
Leirfjord

I Lurøy kommune
 Aldersund
 Lurøy

I Nesna kommune
Nesna

I Rødøy kommune
 Rødøy
 Rødøy indre  

I Træna kommune
Træna

Tidligere prestegjeld
Alstahaug
Herøy (opprettet 1862)
Dønna (opprettet 1962)
Nesna
Lurøy
Rødøy
Meløy (opprettet 1903, overført til Bodø domprosti 1952)
Til Indre Helgeland prosti i 1864:
 Wefsen
 Hattfjelldal (opprettet 1859)
 Indre Ranen (delt 1843)
 Hemnes (opprettet 1843)
 Mo (opprettet 1843)

Referanser

Eksterne lenker
 Prostiet på kirken.no
		

 
Helgeland
Sør-Helgeland prosti

Sør-Helgeland prosti (Søndre Helgelands Provsti) er et prosti i Sør-Hålogaland bispedømme. Prostiet har sitt sete i Brønnøysund. Prost er Sigridur Gudmarsdottir.

Prostiet ble opprettet ved kongelig resolusjon av 4. desember 1843, da Helgeland prosti ble delt i Søndre og Nordre Helgeland prostier.

Sogn i prostiet
I Bindal kommune
 Solstad
 Vassås 	

I Brønnøy kommune
 Brønnøy
 Velfjord og Tosen 

I Sømna kommune
Sømna

I Vega kommune
Vega

I Vevelstad kommune
Vevelstad

Tidligere prestegjeld 
 Brønøy
 Bindal
 Vega

Referanser

Eksterne lenker
 Prostiet på kirken.no

 
Helgeland
Velikij Ustjug



Velikij Ustjug (russisk: Вели́кий У́стюг) er en by i Vologda oblast i Russland. Den ligger ved samløpet av elvene Sukhona og Jug. 

Den første attesterte bosetningen her var klosterbosetningen ved Gleden (russisk: Гледен), som ble opprettet nær stedet hvor elva Jug løper sammen med Sukhona og danner elva Nordre Dvina). På slutten av 1400-tallet hadde stedet fått tittelen Store – Velikij (russisk: Великий).

Byen Velikij Ustjug er først nevnt i en krønike i 1207. Den var en del av fyrstedømmet Vladimir-Suzdal. Ettersom den lå hvor flere viktige handelsruter krysset hverandre, utviklet byen seg til et betydelig kommersielt og industrielt senter på 15- og 1600-tallet. Velikij Ustjug mistet sin nøkkelrolle som elvehavn med den minkende betydningen av ruten langs elva Sukhona for handelen mellom Kina og Vest-Europa. Dette ble spesielt forverret etter åpningen av Suezkanalen i 1869. Byen er ellers kjent for sine utsøkte håndverk, så som sølvfiligrans, neverutskjæringer, dekorativ kobberbinding og niello.

I skogen nær Velikij Ustjug ligger et turist- og fornøyelsessted som markedsføres som Ded Moroz' vottsjina, hans offisielle bosted.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1959 || align=right | 37 026 || Folketelling 1959
|-
| 1970 || align=right | 36 737 || Folketelling 1970
|-
| 1979 || align=right | 37 916 || Folketelling 1979
|-
| 1989 || align=right | 36 202 || Folketelling 1989
|-
| 2002 || align=right | 33 419 || Folketelling 2002
|-
| 2010 || align=right | 31 665 || Folketelling 2010
|}

Billedgalleri

Referanser

Litteratur 
Nyttige (engelskspråklige) artikler om Velikij Ustjug:
Brumfield, W (Undated) Veliky Ustyug: A view through the lens of an American scholar-photographer. Hele teksten tilgjengelig på www.pomorsu.ru/Brumfield/velikii_ustiug.htm
Gardner, N (2005) Artikkel i magasinet hidden europe, 5 (nov. 2005), pp.22-26. Hele teksten tilgjengelig (html og pdf-versjoner) på hidden europe website

Eksterne lenker
 
 Byens webportal
 Museumskomplekset i Velikij Ustjug
 Satellittfoto fra Google Maps
 Velikij Ustjug på gamle og nyere bilder

Byer i Vologda oblast
Båtopplag

Båtopplag er en benevnelse på å parkere en båt eller fartøy over en lengre periode.

Fritidsbåter settes ofte i opplag i vintermånedene, da båtene ikke er i bruk på vannet. Dette fordi enten det er is på vannet der båten hører hjemme, eller at båtene ikke brukes i denne tiden av året.

Større fartøy tas i opplag ved større reparasjoner under vannlinjen.

Båtliv
Parkering
Artikler i sjøfart-prosjektet
Søren Nystrøm Rasted

Søren Nystrøm Rasted (født 13. juni 1969 i Blovstrød) er en dansk musiker, tidligere medlem av gruppen Aqua. Som sangskriver og produsent på begge albumene, Aquarium og Aquarius, som solgte til sammen over 18 millioner eksemplarer, Med «Barbie Girl», «Doctor Jones» og «Turn back Time» skrev bandet historie ved å være det første debutbandet som hadde 3 nummer 1-singler på de britiske singlelistene. Andre populære låter var «Cartoon Heroes», «My oh My», «Roses Are Red», «Around the World», «Lollipop» (Candyman) og «Goodmorning Sunshine» .

Søren Nystrøm Rasted står også bak det internasjonale musikkprosjektet Lazyboy – som ble utgitt i 12 land og som høstet gull- og platinaplater med spor som «Underwear goes inside the pants». Nystrøm Rasted skriver sanger og produserer, og har bl.a. skrevet for Sanne Salomonsen, Sort Sol og Jon Popstars. Søren Nystrøm Rasted er blitt en verdenskjent produsent innen popsjangeren. Han har også utgitt musikk med sin nevø Nicolaj Rasted under navnet Hej Matematik. 

Han er gift og har to barn med Lene Nystrøm, som også var medlem av bandet Aqua.

Referanser

Eksterne lenker 
 
 
 

Danske musikere
Personer fra Blovstrød
Ian Ure

John Francombe (Ian) Ure (født 7. desember 1939) er en skotsk tidligere fotballspiller.
Forsvarsspilleren Ure startet sin spillerkarriere i Dundee, og spilte der i fem sesonger, og i løpet av denne perioden vant klubben sin eneste ligatittel i den skotske 1. divisjon, og kom til semifinalene i Serievinnercupen. I 1963 ble han kjøpt av London-klubben Arsenal for 62,500 engelske pund. Han spilte fast for Arsenal i de første sesongene, men mistet førstelagsplassen i løpet av midten på 60-tallet. Senere fikk han tilbake plassen og endte opp med 202 kamper og 2 mål for Arsenal. Noen anså hans talenter som forsvarer var ganske mangelfulle, spesielt etter Ures feil i Ligacupfinalen i 1969, en kamp Arsenal tapte for Swindon Town.
Ure forlot Arsenal i august 1969 for å bli en del av Manchester United, hvor han ble i to sesonger før han returnerte til Skottland, for å spille for St Mirren og så East Stirling. Han fikk 11 landskamper for , og var også med i BBCs fotballquizprogram Quiz Ball som "kjendisgjest". Etter at han la opp var han fotballtrener en tid, inkludert en periode som trener for East Stirling, men senere forlot han fotballen for godt. Han jobber nå som sosialarbeider i Kilmarnock.

Referanser

Eksterne lenker 
 

Skotske fotballspillere
Skotske fotballtrenere
Fotballspillere for Dundee FC
Fotballspillere for Arsenal FC
Fotballspillere for Manchester United FC
Fotballspillere for St. Mirren FC
Fotballspillere for East Stirlingshire FC
Fotballtrenere for East Stirlingshire FC
Sosialarbeidere
Personer fra South Ayrshire
Fødsler i 1939
Træffhuset

Træffhuset er et sammensatt idrettsbygg i Molde. Bygget ligger ved Romsdalsmuseet og Idrettens Hus og ble åpnet for trening 2. januar 2008. Den offisielle åpningen var 8. og 9. februar. 

Bygget består nå bl.a. av to/tre flerbrukshaller og en klatrehall, kalt Moldeveggen. Flerbrukshallene heter Molde Arena (som består av to deler) og Rekneshallen. Molde Arena var tidligere en innendørs fotballhall som ble ombygget i forbindelse med at Molde Håndballklubb rykket opp til eliteserien. Fotballhallen var kjent som Istadhallen.

Rett utenfor idrettsbygget er det lagt kunstgress på den gamle Reknesbanen og bygd tribune som en del av bygningsmassen. Kunstgresset åpnet september 2008 og er Sportsklubben Træffs hjemmebane.

Eksterne lenker 
 Informasjon om anlegget fra Molde kommune 

Idrettshaller i Norge
Idrettsanlegg i Møre og Romsdal
Sportsklubben Træff
Etableringer i 2008
Nippur

Nippur var en by og bystat i landet Sumer; ruinene befinner seg i dag i det sørlige Irak. 

Den var et viktig religiøst senter ettersom Enlil, gudenes konge og en av de viktigste av karakterene i sumersk mytologi, ble forbundet med den. De regentene som dannet større riker ble kronet i byen. 

Et stort antall gamle tekster har blitt funnet i byen.

Sumer
Byer i Mesopotamia
Guvernementet Al-Qaddisiya
Oldtidsbyer i Irak
Vesterålen prosti

Vesterålen prosti også Hadsel prosti (norrønt: Hovdasegl) er et prosti i Sør-Hålogaland bispedømme. Prostiet har sitt sete i Sortland.

Sogn i prostiet
I Andøy kommune
 Andenes
 Bjørnskinn
 Dverberg 

I Bø kommune
Bø og Malnes

I Hadsel kommune
 Hadsel
 Melbu
 Ytre Eidsfjord 

I Sortland kommune
Sortland

I Øksnes kommune
Øksnes

Historikk 

Prostiet ble opprettet ved kongelig resolusjon av 1. mars 1849 ved delingen av Lofoten og Vesterålen i Lofoten og Vesterålen prostier.

Tidligere prestegjeld
 Hadsel
 Bø
 Øksnes
 Dverberg

Kilder 
 Lofoten og Vesterålen prosti, arkivportalen.no
 Prostiet på kirken.no

 
Vesterålen
Lofoten prosti

Lofoten prosti er et prosti i Sør-Hålogaland bispedømme. Prostiet har sitt sete i Svolvær.

Sogn i prostiet
I Flakstad kommune
Flakstad

I Moskenes kommune
Moskenes

I Vestvågøy kommune
 Borge
 Buksnes
 Hol
 Stamsund
 Valberg 

I Vågan kommune
 Gimsøy og Strauman
 Henningsvær
 Strandlandet
 Svolvær
 Vågan

Historikk 

Prostiet ble opprettet ved kongelig resolusjon av 1. mars 1849 ved delingen av Lofoten og Vesterålen prosti i Lofoten og Vesterålen prostier.

Tidligere prestegjeld
 Vågan
 Borge
 Buksnes
 Flakstad
 Wærøyen

Kilder 
 Lofoten og Vesterålen prosti, arkivportalen.no
 Prostiet på kirken.no

 
Lofoten
Ofoten prosti

Ofoten prosti (Nordre Salten prosti) er et prosti i Sør-Hålogaland bispedømme. Prostiet har sete i Narvik.

Sogn i prostiet
I Evenes kommune
Evenes

I Hamarøy kommune
 Drag/Helland
 Hamarøy
 Kjøpsvik
 Korsnes
 Sagfjord

I Lødingen kommune
Lødingen

I Narvik kommune
 Ankenes
Ballangen
 Bjerkvik
 Narvik
 Skjomen

Nordre Salten prosti 

Nordre Salten prosti (Nordre Saltens Provsti), var et tjenestedistrikt i Sør-Hålogaland bispedømme i Den norske kirke og omfattet kirkesognene i distriktet Ofoten i Nordland i årene 1850—1974.

Prostiet ble opprettet ved kongelig resolusjon av 12. mars 1850, ved delingen av Salten prosti i Søndre Salten prosti og Nordre Salten prostier.

Ved kongelig resolusjon 25. juni 1971 ble det bestemt at navnet på Nordre Salten prosti endres til Ofoten prosti, med virkning fra 1. november 1974. Fra samme dato overføres Steigen prestegjeld til Søndre Salten prosti.

Prestegjeld 
 Hamarøy
 Lødingen
 Ofoten
Til Søndre Salten prosti 1974:
 Steigen

Referanser

Litteratur

Eksterne lenker
 Prostiet på kirken.no

 
Ofoten
Tidligere prostier i Sør-Hålogaland bispedømme
Religion i Nordland
Salten prosti

Salten prosti er et prosti i Sør-Hålogaland bispedømme. Prosten har sitt sete i Fauske.

Sogn i prostiet
I Beiarn kommune
Beiarn
I Fauske kommune
 Fauske
 Sulitjelma
 Valnesfjord
I Saltdal kommune
 Saltdal
 Øvre Saltdal
I Steigen kommune
 Leiranger
 Nordfold
 Steigen
I Sørfold kommune
Sørfold

Saltens Provsti 

Saltens Provsti (norrønt: Sǫlpti prófastdœmi), var et tjenestedistrikt i Nidaros bispedømme i Den norske kirke og omfattet kirkesognene i distriktene Salten og Ofoten i datidens Nordlands Amt (Nordland).

Det historiske prostiet antas å ha sin opprinnelse i katolsk tid og forblitt relativt uendret fra sen middelalder, gjennom reformasjonen og inntil bydannelsene utover på 1800-tallet.

Ved reskript av 14. januar 1791 ble Vågan prestegjeld overført fra Salten til det daværende Lofoten og Vesterålen prosti.

Ved kongelig resolusjon av 12. mars 1850 ble Salten prosti delt i to, i Søndre og Nordre Salten prostier.

Prestegjeld 
Til Søndre Salten prosti 1850:
 Gildeskaal
 Skjerstad
 Saltdalen
 Salten
 Folden (opprettet 1770)
Til Nordre Salten prosti 1850:
 Stegen
 Hamarø (opprettet 1740)
 Ledingen
 Ofoten (opprettet 1781)
Til Lofoten og Vesterålen prosti 1791:
 Vaagan (utskilt fra Ledingen 1735)

Søndre Salten prosti 

Søndre Salten prosti (Søndre Saltens Provsti), var et tjenestedistrikt i Sør-Hålogaland bispedømme i Den norske kirke og omfattet kirkesognene i distriktet Salten i Nordland.

Prostiet ble opprettet ved kongelig resolusjon av 12. mars 1850, ved delingen av Salten prosti i Søndre Salten og Nordre Salten prostier.

Ved kongelig resolusjon av 14. mai 1901 ble Søndre Saltens prosti delt, med virkning fra 1. juni samme år, ved at Bodø prestegjeld ble overført til et nytt Bodø prosti.

Ved kongelig resolusjon 25. juni 1971 ble det bestemt at navnet på Søndre Salten prosti endres til Salten prosti, med virkning fra 1. november 1974. Fra samme dato overføres Steigen prestegjeld fra Nordre Salten prosti.

Prestegjeld 
 Gildeskål
 Beiarn
 Skjerstad
 Saltdal
Til Bodø prosti 1901:
 Bodø
Fra Nordre Salten prosti 1974:
 Steigen

Referanser

Eksterne lenker
 Prostiet på kirken.no

 
Salten
Tidligere prostier i Nidaros bispedømme
Religion i Nordland
Domenico Pozzovivo

Domenico Pozzovivo (født 30. november 1982 i Policoro) er en italiensk landeveissyklist som sykler for laget Intermarché-Wanty-Gobert Matériaux.

Pozzovivo er med sine 165 centimeter og 53 kilo en typisk klatrespesialist. Han endte opp som nummer tre i kampen om den hvite ungdomstrøya i Giro d'Italia 2007, bak Andy Schleck og Riccardo Riccò. Han ble nummer 17 i sammenlagtkonkurransen i samme ritt.

2008 ble på mange måter Pozzovivo sin gjennombruddsesong. Han var de aller ypperste i fjellene i Giroen og tapte nesten ikke tid til noen. Hans beste etappeplassering var nr 2 til Passo Fedaia, kun slått av lagkamerat Emanuele Sella som hadde vært i brudd hele dagen. Han ble nummer 9 sammenlagt. På høsten har han gjort det bra i mange av de italienske endagsklassikerne samt at han ble nummer 5 i sommerens Brixia Tour.

Ved siden av å hevde seg som sykkelrytter er Pozzovivo også en dyktig student, han studerer økonomi ved universitetet i Roma.

Meritter 

2007
3.-plass sammenlagt, Settimana Ciclistica Lombarda
2008
3.-plass sammenlagt, Giro del Trentino
9.-plass sammenlagt, Giro d'Italia
2009
5. etappe, Settimana Ciclistica Lombarda
2.-plass sammenlagt, Brixia Tour
3.-plass sammenlagt, Slovenia rundt
2010
Sammenlagt, 2. og 4. etappe, Brixia Tour
2.-plass, Giro dell'Appennino
3.-plass sammenlagt, Giro del Trentino
4. etappe
2011
2.-plass sammenlagt og 4. etappe, Brixia Tour
4.-plass sammenlagt, Vuelta a Castilla y León
4.-plass sammenlagt, Giro del Trentino
2012
Sammenlagt og 3 etappe, Giro del Trentino
Etappe 1b (TTT), Giro di Padania
2.-plass sammenlagt, Slovenia rundt
3. etappe
4.-plass, Giro dell'Emilia
8.-plass sammenlagt og 8. etappe, Giro d'Italia
2015
3. etappe, Catalonia rundt
3. etappe, Giro del Trentino
2017
6. etappe, Sveits rundt

Referanser

Eksterne lenker 
 

Italienske syklister
Personer fra provinsen Matera
Fødsler i 1981
Etappevinnere i Giro d'Italia
Bodø domprosti

Bodø domprosti er et prosti i Sør-Hålogaland bispedømme. Prostiet er knyttet til Bodø domkirke, og ledes av domprosten i Bodø.

Sogn i prostiet
I Bodø kommune
 Bodin
 Bodø Domkirke
 Kjerringøy
 Rønvik
 Saltstraumen
 Skjerstad og Misvær(slått sammen fra 1.1.2015)

I Gildeskål kommune
Gildeskål

I Meløy kommune
 Fore og Meløy
 Glomfjord
 Halsa  

I Røst kommune
Røst

I Værøy kommune
Værøy

Eksterne lenker
 Prostiet på kirken.no

 
Salten
Muhammad Anwar Soofi

Muhammad Anwar Soofi (født 1942) er en norsk forfatter og generalsekretær i den pakistanske foreningen Bazm-E-Ahbabe Pakistan, Norway. Han innvandret til Norge fra Pakistan i 1974 og var i 1975 med den første pakistanske foreningen i Norge, Pakistan Norwegian Welfare Organization Norway og første felles organisasjon: Pakistan Workers Welfare Union (Registered) Norway.

Soofi sitter i styret i Stiftelsen Dialog for fred og 14. augustkomiteen. Han fikk Brobyggerprisen 2003 av 14. augustkomiteen Norge.

Referanser

Eksterne lenker 
 Artikkel i VG

Norske foreningspersoner
Norske forfattere
Pakistanske migranter til Norge
Lars Petter Rønnestad

Lars Petter Rønnestad (født 1975) er en norsk fotballtrener fra Moltustranda i Møre og Romsdal.

Som A-trener har han opprykk både med Hødd, Bergsøy og Volda. 

Rønnestad startet trenerkarrieren i Sportsklubben Brann, hvor han var trener for gutte- og juniorlag fra januar 2001 til desember 2006.

Sesongen 2007 var han assistenttrener under Sture Fladmark i Hødd. Det ble opprykk fra 2. divisjon. Han var assistenttrener og spillerutvikler i Hødd i Adeccoligaen sesongen 2008.

I januar 2009 skrev han under en kontrakt med fotballklubben Bergsøy som A-trener og daglig leder, og ble med det klubbens første heltidsansatte i historien.

Bergsøy rykket opp fra 4. divisjon i 2009 under Rønnestad. Klubbens første opprykk på 14 år. I 2010 tok Bergsøy en 2.plass i 3. divisjon, tre poeng bak opprykkskvalifisering. I tillegg opplevde klubben et stort organisatorisk løft, og etter to sesonger i Bergsøy takket Rønnestad ja til å returnere til Hødd.

I 2011 gikk turen tilbake til Høddvoll, i en rolle på sport, marked og media. Han var i Hødd til og med 2017. I perioden der Hødd vann cupfinalen, spilte Europa League-kvalifisering og bygget nye Høddvoll.

I 2018 jobbet Rønnestad for den engelske spillerplattformen PlayerLens.

I 2019 signerte han treårskontrakt med Volda som A-trener. Volda vann 4. divisjon, og rykket opp etter å ha slått Kristiansund BK 2 i opprykkskvalifiseringen i hans første sesong. Volda etablerte seg i Norsk Tipping-ligaen under Rønnestad. Han var i Volda i tre sesonger.

Foran 2022-sesongen valgte han å returnere til Bergsøy i en stilling som sportslig leder og A-trener. Bergsøy satte klubbrekord med 10 strake seire i hans comeback-sesong, og endte på 2. plass i 4. divisjon.

Rønnestad startet den skandinaviske supporterklubben til Luton Town i februar 1991, Luton Town Supporters Club of Scandinavia, og har vært formann i flere perioder. I tillegg til norsk og engelsk fotball, har han også stor interesse for Tampa Bay Rays i MLB og  Jacksonville Jaguars i NFL.

Rønnestad er gift og har tre barn.

Norske fotballtrenere
Fødsler i 1975
Valérien Ismaël

Valérien Ismaël (født 28. september 1975 i Strasbourg) er en fransk-tysk fotballtrener og tidligere fotballspiller som er hovedtrener for den tyrkiske klubben .

Hans far er fra Guadeloupe og hans mor er fra Alsace. Hans bestefar var tysk.

Han har tidligere spilt for Strasbourg, Crystal Palace, Werder Bremen, Bayern München. Han kom til Hannover 96 fra Bayern München i januar 2007.

Meritter 
 Fransk ligacup: 1997, 1999
 Fransk cup: 2001
 Tysk Bundesliga: 2004, 2006
 DFB Cup: 2004, 2005, 2006
 Tysk ligacup: 2007

Referanser

Eksterne lenker 
 

Franske fotballspillere
Franske fotballtrenere
Fotballspillere for SV Werder Bremen 1899
Fotballspillere for RC Strasbourg
Fotballspillere for FC Bayern München
Fotballspillere for Hannoverscher SV 1896
Fotballtrenere for 1. FC Nürnberg
Fotballtrenere for VfL Wolfsburg
Fotballtrenere for Apollon Smyrnis
Fotballtrenere for LASK Linz
Fotballtrenere for Barnsley FC
Fotballtrenere for West Bromwich Albion FC
Fotballtrenere for Beşiktaş JK
Personer fra Strasbourg
Fødsler i 1975
Block Watne

Block Watne er et norsk boligbyggerselskap og heleid datterselskap av OBOS. Per 2017 har selskapet ca. 600 ansatte fordelt fra 18 kontorer fra Trondheim til Kristiansand. Omsetningen i 2017 var vel 2,8 milliarder kroner. 

Block Watne AS er en av Norges ledende boligbyggere. Selskapet leverer årlig vel 1 000 boliger gjennom egenutviklede boligprosjekter og til kunder med egen tomt. Egenutviklede boligprosjekter hvor selskapet håndterer hele verdikjeden fra tomtekjøp, prosjektering til salg og produksjon står for 90 prosent av virksomheten. Boligproduksjonen omfatter eneboliger, rekkehus og leilighetsbygg. Prosjektutvikling, salg og boligbygging utføres av egne ansatte gjennom våre 18 distriktskontorer. Block Watne er ISO 9001 sertifisert, og selskapet eies av OBOS.

Historie

Selskapet har sitt utspring fra Sandnes der Martin Larsen grunnla sin sagbruksvirksomhet i 1872. Virksomheten ble senere overtatt av Gunnar Block Watne som forandret navnet på bedriften til G. Block Watne AS.  Block Watne utviklet seg innen divisjonene prefabrikasjon for bolig, byggshop, samt næringsbygg. Hovedvirksomheten var bolig basert på precut og den første husboken ble utgitt i 1959. Siden starten har Block Watne bygget over 84.000 boliger i Norge

I 1989 ble selskapet overtatt av Walter Nilsen, gjerne omtalt som «Gips-Nilsen», fordi han innførte gipsplaten i norsk byggeskikk. Lars Nilsen, en av Walter Nilsens 6 barn tok i 1993 over som styreformann i selskapet.  Lars Nilsen hadde på det tidspunkt og i årene som fulgte, ansvaret for Walter Nilsens konsern – Wani Industrier.  Lars Nilsen tok i perioden fra 1995 til 2000 ansvar for reorganisering av virksomheten i Block Watne, og tok over som administrerende direktør i 1999 – 2000.  Lars Nilsen kjøpte i 2003/04 Block Watne ut av Wani Gruppen, via sine selskaper innen Lani Invest.  Selskapets morselskap Block Watne Gruppen ASA ble i 2006 børsnotert og byttet navn i 2006, etter oppkjøpet av Myresjøhus og Smålandsvillan i Sverige, til BWG Homes ASA. BWG Homes ASA er notert på Oslo Børs. Handelssymbolet er BWG.   

I 2014 ble BWG ASA kjøpt av OBOS BBL, og tatt av Oslo Børs.

Referanser

Litteratur 
Mette Paavola, Anne Torunn Braut: "Hvis jeg skulle bygge ..." om første fase av Block Watnes typehusproduksjon. (Sjå Jæren. Årbok for Jærmuseet 2002, s. 6-21) ISBN 82-90929-16-1
Bjørn M. Stangeland: Tilbakeblikk og erindringer. En historie om Block Watne og ferdighusindustrien, Sandnes 2012, ISBN 82-90929-31-5

Eksterne lenker 
www.blockwatne.no

Norske eiendomsselskaper
Selskaper etablert i 1872
Næringsliv i Oslo
1872 i Norge
Kubenskojesjøen

Kubenskojesjøen (også kalt Kubenasjøen og Kubenskijsjøen) (russisk: Кубенское озеро – Kubenskoje ozero) er en stor og grunn innsjø i Vologda oblast i Russland.

Innsjøen ligger på 109 moh, og har en utstrekning på 60 km fra nordvest til sørøst. Arealet er 648 km², uten øyer 407 km², og den gjennomsnittlige dybden er bare 3 meter. Sjøen er kjent for sine hyppige stormer og store sesongmessige variasjoner i vannivået. Den gjennomsnittlige sesongvariasjonen er 2,4 m og maksimum er 5,49 m. Sjøen er kilde for elva Sukhona.

Området rundt sjøen ble bosatt av russere på 1100-tallet, da Kamennijklosteret ble grunnlagt på en holme i sjøen. En gren av fyrstefamilien i Jaroslavl eide land i nærheten og var kjent som Kubenskijprinsene. 

Siden 1828 har innsjøen vært en del av kanalsystemet mellom Volga og Nordre Dvina. Nordre Dvina-kanalens østre endepunkt ligger i nordvestenden av sjøen. I 1917 ble en dam bygd ved Sukhonas utløp, og sjøen ble med det et reservoar.

Referanser

Eksterne lenker 
 

Innsjøer i Vologda oblast
Lola

Lola er en kjæleform av det spanske kvinnenavnet Dolores som betyr «sorger» eller «smerter».

Utbredelse
Tabellen nedenfor gir en detaljert oversikt over populariteten til fornavnet Lola i noen av de landene hvor statistikk er tilgjengelig.

Kjente personer med navnet
Personene i listen er ordnet kronologisk etter fødselsår.
 Lola Cardona (1936–2006), spansk skuespiller
 Lola Awoyemi, norsk politiker

Annen bruk av navnet
 Lola, en tysk film fra 1981 av Rainer Werner Fassbinder
 «Lola», en sang av The Kinks
 Lola, kodenavn på radiostasjon på Tofte, Mandal kommune, Vest-Agder, under 2. verdenskrig

Referanser

Eksterne lenker 
 

Kvinnenavn